2019-04-05T00:28:40+00:00

2019-04-05T00:28:40+00:00

2019-04-05T01:36:27+00:00.

Ο Γιάννης Αντετοκούνμπο είναι το μεγάλο φαβορί για το βραβείο του πολυτιμότερου παίκτη του ΝΒΑ και πέντε αρθρογράφοι του κορυφαίου αμερικανικού δικτύου ESPN συμφωνούν ότι το MVP θα καταλήξει στα χέρια του Greek Freak!

Tης Eurohoops team/ info@eurohoops.net

Η αλήθεια είναι ότι η κουβέντα για τον πολυτιμότερο παίκτη στο ΝΒΑ, έχει πολύ… Γιάννη μέσα! Κι όχι άδικα. Ο Έλληνας σούπερ σταρ των Μιλγουόκι Μπακς κάνει πράγματα και θαύματα στην άλλη άκρη του Ατλαντικού κι έχει βάλει σοβαρή υποψηφιότητα για την κατάκτηση του βραβείου για τον MVP του πρωταθλήματος.

Η regular season στο ΝΒΑ μπαίνει στην τελική ευθεία και πέντε αρθρογράφοι του ESPN κλήθηκαν να απαντήσουν στο εξής απλό ερώτημα «ποιος αξίζει και ποιος θα κατακτήσει το βραβείο του MVP»;

Διαβάστε παρακάτω τις απαντήσεις τους:

Kevin Arnovitz: «Ο Γιάννης πρέπει να το κερδίσει και πιθανότατα θα τα καταφέρει λόγω της πορείας των Μπακς».

Tim MacMahon: «Είναι σαν να ρίχνεις το κέρμα, όμως πιστεύω ότι ο Γιάννης θα τα καταφέρει σε μια πολύ “κλειστή” ψηφοφορία».

Chris Herring: «Αν έπρεπε να μαντέψω, θα έλεγα ότι ο Γιάννης θα αναδειχτεί MVP αφού η ομάδα του παρουσιάζει κάτι νέο και συναρπαστικό, το οποίο εκτιμώ ιδιαίτερα. Ο Χάρντεν αξίζει επίσης τα εύσημα για ό,τι έχει πετύχει με τους Ρόκετς».

Tim Bontemps: «Ο Γιάννης! Οι Μπακς θα τερματίσουν τη regular season με το καλύτερο ρεκόρ στο ΝΒΑ, είναι ένα “φρέσκο” πρόσωπο που κυριαρχεί και στις δυο πλευρές του γηπέδου. Νομίζω ότι θα το κατακτήσει».

Kevin Pelton: «Επιλέγω τον Χάρντεν όμως νομίζω ότι ο Γιάννης θα κερδίσει πιθανότατα το βραβείο. Όσο μιλάμε για το δίλημμα Γιάννη – Χάρντεν, υπάρχει η έκπληξη του Πολ Τζορτζ που μπορεί να μπει στην εξίσωση και να απειλήσει τους δυο διεκδικητές»

Πηγή: protothema.gr

alm_page: 1alm_current: 1almitem: 1alm_found_posts: 1